Rasma Grīsle
Rasma Grīsle (dzimusi 1922. gada 19. janvārī, Valmieras apriņķa Trikātā, mirusi 2013. gada 23. maijā) bija latviešu valodniece. No 1940. līdz 1947. gadam Latvijas Universitātē studējusi baltu filoloģiju, bijusi valodnieka Jāņa Endzelīna skolniece. Zinātniskajā periodikā publicējusi daudz populārzinātnisku rakstu par latviešu valodas jautājumiem, aizstāvot Jāņa Endzelīna zinātniskos uzskatus. Rīgas Latviešu biedrība un Latvijas Zinātņu akadēmija 2012. gada 17. janvārī piešķīra Rasmai Grīslei Kārļa Mīlenbaha balvu.